**Ministru kabineta noteikumu projekta "Grozījumi Ministru kabineta 2015. gada 10. novembra noteikumos Nr. 645 "Darbības programmas "Izaugsme un nodarbinātība" 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" īstenošanas noteikumi"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (nepārsniedzot 500 zīmes bez atstarpēm) | Ministru kabineta (turpmāk – MK) noteikumu projekts "Grozījumi Ministru kabineta 2015. gada 10. novembra noteikumos Nr. 645 "Darbības programmas "Izaugsme un nodarbinātība" 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" īstenošanas noteikumi"" (turpmāk – noteikumu projekts) izstrādāts, lai nodrošinātu Jēkabpils pilsētas pašvaldībai iespēju īstenot augstas gatavības stadijā esošu projektu kultūras un dabas mantojuma attīstīšanai. Ņemot vērā, ka šāda veida investīcijas ir viena no vietējā līmeņa sociālekonomiskās attīstības prioritātēm, kā arī lai paātrinātu investīciju piesaisti nacionālas nozīmes attīstības centru pašvaldībās, ir nepieciešams veikt finansējuma pārdali starp diviem specifiskajiem atbalsta mērķiem. MK noteikumu projekta spēkā stāšanās laiks – stājas spēkā parastajā kārtībā (nākamajā dienā pēc MK noteikumu izsludināšanas). |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK noteikumu projekts izstrādāts, pamatojoties uz:1. Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu;
2. MK 2018. gada 5. jūlija rīkojumu Nr. 301 "Grozījumi Ministru kabineta 2015. gada 10. novembra rīkojumā Nr. 709 "Par integrēto teritoriālo investīciju specifisko atbalsta mērķu finansējuma kopējo apjomu katram nacionālas nozīmes attīstības centram un kopējiem rezultatīvajiem rādītājiem nacionālas nozīmes attīstības centru grupai"" (turpmāk – grozījumi MK rīkojumā Nr. 709);
3. 2018.gada 3.jūlija sēdes protokola Nr.31 16.§  "Rīkojuma projekts "Grozījumi Ministru kabineta 2015.gada 10.novembra rīkojumā Nr.709 "Par integrēto teritoriālo investīciju specifisko atbalsta mērķu finansējuma kopējo apjomu katram nacionālas nozīmes attīstības centram un kopējiem rezultatīvajiem rādītājiem nacionālas nozīmes attīstības centru grupai"" 3.punktu.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Šobrīd ir spēkā MK 2015. gada 10. novembra noteikumi Nr. 645 "Darbības programmas "Izaugsme un nodarbinātība" 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" īstenošanas noteikumi" (turpmāk – MK noteikumi Nr. 645). 1.1. MK noteikumos Nr. 645 ir noteiktas trīs 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" īstenošanas noteikumi" (turpmāk – 5.6.2. SAM) projektu iesniegumu atlases kārtas:1) pirmā projektu iesniegumu atlases kārta "Ieguldījumi degradēto teritoriju revitalizācijā nacionālas nozīmes attīstības centru pašvaldībās" (turpmāk – pirmā atlases kārta);2) otrā projektu iesniegumu atlases kārta "Ieguldījumi degradēto teritoriju revitalizācijā reģionālas nozīmes attīstības centru pašvaldībās";3) trešā projektu iesniegumu atlases kārta "Ieguldījumi degradēto teritoriju revitalizācijā Latgales plānošanas reģiona attīstības programmas pielikumā noteikto teritoriju pašvaldībās".5.6.2. SAM plānotais finansējums ir noteikts MK noteikumu Nr. 645 13. punktā, t.sk., virssaistību finansējuma apmērs, savukārt finansējuma sadalījums pa projektu iesniegumu atlases kārtām ir noteikts MK noteikumu Nr. 645 14. punktā. Virssaistību finansējums 3 179 764 *euro* ir paredzēts tikai pirmajai atlases kārtai. 1.2. MK noteikumu Nr. 645 9.1. apakšpunktā ir noteikti līdz 2023. gada 31. decembrim sasniedzamie iznākuma rādītāji:1) atjaunoto degradēto teritoriju platība, kas pielāgota jaunu komersantu izvietošanai vai esošo komersantu paplašināšanai, lai sekmētu nodarbinātību un ekonomisko aktivitāti pašvaldībās (kopējā atjaunotā zemes platība), – vismaz 563 hektāri, tai skaitā par virssaistību finansējumu – vismaz 7 hektāri;2) jaunizveidoto darba vietu skaits atbalstītajās teritorijās – vismaz 3 932 jaunizveidotas darba vietas, tai skaitā par virssaistību finansējumu – vismaz 52 jaunizveidotas darba vietas;3) atbalstītajā teritorijā atrodošos komersantu nefinanšu investīcijas pašu nemateriālajos ieguldījumos un pamatlīdzekļos (faktiskajās cenās, *euro*) – vismaz 239 704 136 *euro*, tai skaitā par virssaistību finansējumu – vismaz 3 179 764 *euro*.2. Eiropas Parlamenta un Padomes 2013. gada 17. decembra Regula (ES) Nr. 1301/2013 *par Eiropas Reģionālās attīstības fondu un īpašiem noteikumiem attiecībā uz mērķi "Investīcijas izaugsmei un nodarbinātībai" un ar ko atceļ Regulu (EK) Nr. 1080/2006* (turpmāk – Eiropas Parlamenta un Padomes regula Nr. 1301/2013) 7. pants paredz, ka vismaz 5% valstij pieejamā Eiropas Reģionā un attīstības fonda (turpmāk – ERAF) finansējuma jānovirza ekonomisko, sociālo, demogrāfisko, vides un klimata izaicinājumu risināšanai pilsētās, balstoties uz integrētām pašvaldību attīstības programmām, ņemot vērā arī pilsētu un lauku teritoriju mijiedarbību.2.1. Nodrošinot pašvaldību integrēto attīstības programmu īstenošanu un tajās noteikto problēmu risināšanu, piecas nacionālo attīstības centru pašvaldības (Daugavpils, Jelgava, Rīga, Valmiera un Ventspils) 2017. gadā identificēja nepieciešamību integrētu teritoriālo investīciju veidā īstenot arī uz kultūras un dabas matojuma saglabāšanu, aizsargāšanu un attīstīšanu vērstus projektus, kā rezultātā 2017. gadā tika veikti grozījumi Ministru kabineta 2015. gada 10. novembra rīkojumā Nr. 709 "Par integrēto teritoriālo investīciju specifisko atbalsta mērķu finansējuma kopējo apjomu katram nacionālas nozīmes attīstības centram un kopējiem rezultatīvajiem rādītājiem nacionālas nozīmes attīstības centru grupai" (turpmāk – MK rīkojums Nr. 709), ar kuriem 5.6.2. SAM pirmajai atlases kārtai tika samazināts ERAF jeb virsaistību finansējums 24 919 516 *euro* apmērā un pārdalīts uz 5.5.1. specifiskā atbalsta mērķi "Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus" (turpmāk – 5.5.1. SAM), kas bija pamats 5.5.1. SAM trešās atlases kārtas "Ieguldījumi kultūras un dabas mantojuma attīstībai nacionālas nozīmes attīstības centru pašvaldībās" izveidei. Attiecīgi tika veikti grozījumi MK noteikumos Nr. 645[[1]](#footnote-3) un izstrādāti jauni MK 2017. gada 24. oktobra noteikumi Nr. 635 "Darbības programmas "Izaugsme un nodarbinātība" prioritārā virziena "Vides aizsardzības un resursu izmantošanas efektivitāte" 5.5.1. specifiskā atbalsta mērķa "Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus" trešās projektu iesniegumu atlases kārtas "Ieguldījumi kultūras un dabas mantojuma attīstībai nacionālas nozīmes attīstības centru pašvaldībās" īstenošanas noteikumi".2.2. 2018. gadā interesi integrētu teritoriālo investīciju veidā īstenot uz kultūras un dabas matojuma saglabāšanu, aizsargāšanu un attīstīšanu vērstu projektu ir izrādījusi arī Jēkabpils pilsētas pašvaldība, kuras priekšlikums 2018. gada 28. februāra Latvijas Lielo pilsētu asociācijas biedru kopsapulcē tika atbalstīts (turpmāk – LLPA biedru kopsapulces atbalsts). Šāda veida investīcijas ir viena no vietējā līmeņa definētajām sociālekonomiskās attīstības prioritātēm, ņemot vērā vietējos apstākļus un potenciālu, nodrošinot integrētu un ilgtspējīgu teritorijas attīstību kopumā.3. Lai paātrinātu investīciju piesaisti Jēkabpils pilsētas pašvaldībai kā vienai no nacionālas nozīmes attīstības centru pašvaldībām, tika izdarīti grozījumi MK rīkojumā Nr. 709, kas paredz, ka 5.6.2. SAM pirmajai atlases kārtai:1) tiek samazināts ERAF jeb virssaistību finansējums 938 716 *euro* apmērā, un tas tiek pārdalīts uz 5.5.1. SAM trešo atlases kārtu "Ieguldījumi kultūras un dabas mantojuma attīstībai nacionālas nozīmes attīstības centru pašvaldībās" (turpmāk – 5.5.1. SAM trešā atlases kārta);2) proporcionāli pārdalītajam finansējumam tiek samazināti 5.6.2. SAM pirmās atlases kārtas iznākuma rādītāji (atjaunoto degradēto teritoriju platība samazināta no 563 uz 561 ha, jaunizveidoto darba vietu skaits samazināts no 3932 uz 3917 darbavietām, nefinanšu investīcijas samazinātas no 282 004 867 uz 280 900 496 *euro)*. Ņemot vērā to, ka tiek pārdalīts virssaistību finansējums, Darbības programmā “Izaugsme un nodarbinātība” noteiktās iznākuma rādītāju vērtības netiek samazinātas, kā arī intervences kodu indikatīvais sadalījums netiek ietekmēts. Iznākuma rādītāji, tai skaitā, iznākuma rādītājs, kas nosaka nefinanšu investīciju apmēru, ir samazināts atbilstoši grozījumiem MK rīkojumā Nr. 709.Ņemot vērā veiktos grozījumus MK rīkojumā Nr. 709, MK noteikumu projekts paredz precizēt līdz 2023. gada 31. decembrim 5.6.2. SAM ietvaros sasniedzamos iznākuma rādītājus, 5.6.2. SAM plānoto kopējo finansējumu, kā arī 5.6.2. SAM pirmās atlases kārtas ietvaros plānoto un līdz 2018. gada 31. decembrim pieejamo finansējuma apmēru.Finansējuma pārdale no 5.6.2. SAM uz 5.5.1. SAM nemaina katrai nacionālas nozīmes attīstības centra pašvaldībai kopējo pieejamo finansējuma apjomu, kas ir paredzēts integrētu teritoriālo investīciju īstenošanai (mainās tikai finansējuma avots no 5.6.2. SAM uz 5.5.1. SAM Jēkabpils pilsētas pašvaldībai, kura ir identificējusi šādu nepieciešamību). Līdz ar to noteikumu projektam nav ietekmes uz 5.6.2. SAM projektu iesniegumu atlases kārtām un finansējuma saņēmējiem (izņemot Jēkabpils pilsētas pašvaldību). Tāpat arī nebūs nepieciešami grozījumi līgumos par projektu īstenošanu – Jēkabpils pilētas pašvaldība projektu, kura finansējums tiek pārcelts uz 5.5.1. SAM, 5.6.2. SAM ietvaros vēl nebija iesniegusi. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija (turpmāk – VARAM), Latvijas Lielo pilsētu asociācija, Kultūras ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jēkabpils pilsētas pašvaldība, tās izveidotā projektu iesniegumu vērtēšanas komisija un Centrālā finanšu un līgumu aģentūra (turpmāk – CFLA). |
| 2. | Tiesiskā regulējuma ietekme uz tautsaimniecību un administratīvo slogu | Vērtējot MK noteikumu projekta īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne potenciālajam finansējuma saņēmējam, ne Eiropas Savienības fondu vadībā iesaistītajām institūcijām, jo MK noteikumu projekts paredz 5.6.2.SAM pirmās atlases kārtas virssaistību finansējuma pārdali uz 5.5.1.SAM trešo atlases kārtu, kuras ietvaros plānots īstenot vienu projektu. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu**  |
| 1. | Nepieciešamie saistītie tiesību aktu projekti | MK noteikumu projektu nepieciešams apstiprināt vienlaikus vai pirms MK noteikumu projekta "Grozījumi Ministru kabineta 2017. gada 24. oktobra noteikumos Nr. 635 "Darbības programmas "Izaugsme un nodarbinātība" prioritārā virziena "Vides aizsardzības un resursu izmantošanas efektivitāte" 5.5.1. specifiskā atbalsta mērķa "Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus" trešās projektu iesniegumu atlases kārtas "Ieguldījumi kultūras un dabas mantojuma attīstībai nacionālas nozīmes attīstības centru pašvaldībās" īstenošanas noteikumi" (turpmāk – MK noteikumu Nr. 635 grozījumu projekts) apstiprināšanas MK.  |
| 2. | Atbildīgā institūcija  | Par MK noteikumu Nr. 635 grozījumu projekta izstrādi atbildīgā institūcija – Kultūras ministrija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |

|  |  |  |
| --- | --- | --- |
| 1. | Saistības pret Eiropas Savienību | Eiropas Parlamenta un Padomes regula Nr. 1301/2013 |
| 2. | Citas starptautiskās saistības | Projekts šo jomu neskar |
| 3. | Cita informācija | Eiropas Parlamenta un Padomes regulas Nr. 1301/2013 7. pants tika ieviests pilnībā, kad 2015. gada 10. novembrī tika apstiprināti MK noteikumi Nr. 645 |
| **1. tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | **Eiropas Parlamenta un Padomes regula Nr. 1301/2013** |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Eiropas Parlamenta un Padomes regulas Nr. 1301/2013 7. pants | MK noteikumu projekta 5. punkts | Vienība tiek ieviesta pilnībā | Netiek paredzētas stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar |
| Saistības sniegt paziņojumu ES institū­cijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Nav |
| **2. tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptau­tiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar | Projekts šo jomu neskar | Projekts šo jomu neskar |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām? | Projekts šo jomu neskar |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā, ka MK noteikumu projekts tiešā veidā ietekmē tikai Jēkabpils pilsētas pašvaldību, un ir saņemtas LLPA biedru kopsapulces atbalsts, papildu sabiedrības līdzdalības un komunikācijas aktivitātes netiek veiktas.  |
| 2. | Sabiedrības līdzdalība projekta izstrādē | Ar MK noteikumu projektu netiek mainīts normatīvais regulējums, kā arī tas neparedz ieviest jaunas politiskās iniciatīvas. MK noteikumu projekts tiešā veidā ietekmē tikai Jēkabpils pilsētas pašvaldību, un ir saņemts LLPA biedru kopsapulces atbalsts. |
| 3. | Sabiedrības līdzdalības rezultāti |  MK noteikumu projekts šo jomu neskar |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, Jēkabpils pilsētas pašvaldība un tās izveidotā projektu iesniegumu vērtēšanas komisijas, CFLA. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projekta īstenošana tiks veikta esošo cilvēkresursu ietvaros. Saistībā ar MK noteikumu projekta izpildi nebūs nepieciešams veidot jaunas institūcijas vai likvidēt, reorganizēt esošās. |
| 3. | Cita informācija | Nav |

Vides aizsardzības un reģionālās attīstības ministrs Kaspars Gerhards

L. Dorbe, 66016767

liene.dorbe@varam.gov.lv

1. Ministru kabineta 2016. gada 31. maija noteikumi Nr. 342 "Grozījumi Ministru kabineta 2015. gada 10. novembra noteikumos Nr. 645 "Darbības programmas "Izaugsme un nodarbinātība" 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" īstenošanas noteikumi"" [↑](#footnote-ref-3)